དེ་ལས་རིམ་པ་བཞིན་དུ་རྒྱུ་དངོས་མ་འདྲ་བའི་ཕྱེད་ཀྲམ་གྱི་རིགས་ལེ་ཤ་ཅིག་རང་བཟོ་ནུགད་རེས་ནངས་པ་འབད་བ་ཅིན་ང་བཅས་ཆ་ཁྱབ་ཀྱིས་ཕྱེད་ཀྲམ་ཚུ་གི་གྲས་ལས་དངུལ་ཀྲམ་གཅིག་འབད་མི་འདི་ལས་འགལ་སྟེ་མཐོང་སྲོལ་མེདཔ་ཨིན་རུང་དེ་བསྒང་བཟུམ་ཅིག་འབད་བ་ཅིན་ཕྱེད་ཀྲམ་མཐོ་དམན་གྱི་དབྱེ་བ་ལེ་ཤ་རང་བརྩི་སྲོལ་ཡོདཔ་ཨིན་མས།རྒྱབ་ཁབ་ནང་ལུ་ཕྱེ་ཀྲམ་བཟོ་ནི་འགོ་བཙུགས་པའི་ཤུལ་ལས་ཚོང་འབྲེལ་འཐབ་པའི་སྐབས་ལུ་ལག་ལེན་འཐབ་སྲོལ་ཡོངས་གྲགས་འཐོན་ཡོདཔ་ཨིན་མས།ཕམ་རྒས་ཤོས་ཚུ་གི་སླབ་སྲོལ་དང་འཁྲིལ་བ་ཅིན་དེ་བསྒང་ད་རེས་བཟུམ་སྦེ་དངུལ་ཀྲམ་མཐོང་ཚུགས་པ་ལ་ཁག་ཡོད་པའི་ཁར་ཨ་ཙི་ཅིག་ལས་མ་ཐོབ་རུང་དེ་གིས་ཅ་ལ་ཚུ་ལེ་ཤ་ཐོབ་པའི་ལོ་རྒྱུས་བཤདཔ་ཨིན་མས།ཨིན་རུང་མི་དབང་འབྲུག་རྒྱལ་གསུམ་པ་འཇིགས་མེད་རྡོ་རྗེ་དབང་ཕྱུག་མཆོག་སྤ་རོ་དཔོན་སློབ་ཀྱི་བདག་འགན་བཞེས་པའི་ཉིནམ་ལས་འགོ་བཙུགས་ཏེ་འབྲུག་རྒྱལ་ཁབ་ནང་ལུ་ཤོག་གུའི་ཏི་རུ་བཀྲམ་ནི་འགོ་བཙུགས་པའི་ལོ་རྒྱུས་འདུག།འདི་བསྒང་གཞུང་གཡོག་ནང་ཕྱག་ཞུ་མི་ཚུ་ལུ་སྐུ་འཁོར་ཚུ་གིསགསོལ་རེ་ལྔ་ལོར་བཞི་བཞི་རེ་ཐོབ་ཅི་ཟེར་བཤདཔ་ཨིན་མས།